คลังดึง300นักลงทุนเปิดหวูดรถไฟเร็วสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — คลังจับมือคมนาคมนำร่องเวทีให้ข้อมูลร่วมทุนกับเอกชน ลุยรถไฟความเร็วสูง 2 เส้นทาง 
นายสมชัย สัจจพงษ์ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า จะร่วมกับกระทรวงคมนาคมจัดงานทดสอบความสนใจในการลงทุน (Market Sounding) ของภาคเอกชนในโครงการรถไฟความเร็วสูง วันที่ 2 ธ.ค. โดยเชิญผู้ประกอบการและนักลงทุนทั้งในและต่างประเทศร่วมแสดงความคิดเห็น 300 ราย
สำหรับโครงการลงทุนรถไฟความเร็วสูง 2 เส้นทาง มูลค่ากว่า 3 แสนล้านบาท ประกอบด้วย เส้นทางกรุงเทพฯเชียงใหม่ ระยะทาง 754 กิโลเมตร และเส้นทางกรุงเทพฯระยอง ระยะทาง 221 กิโลเมตร โดยมีนายอภิสิทธิ์ เวชชาชีวะ นายกรัฐมนตรี มาเป็นประธาน 
ทั้งนี้ นักลงทุนที่มีประสบการณ์และองค์กรชั้นนำทั่วโลกที่ร่วม อาทิ บริษัท ซีเมนส์ ประเทศไทย บริษัท อิตาเลียนไทย ดีเวล๊อปเมนต์ บริษัท ซัมซุง เอ็นจิเนียริ่ง บริษัท ฮิตาชิ เอเชีย บริษัท ลอตเต้ เอ็นจิเนียริ่งแอนด์คอนสตรัคชั่น ธนาคารมิซูโฮ คอร์ปอเรต ธนาคารซูมิโตโมมิตซุย ธนาคารเคเอฟดับบลิว ธนาคารเจบิก และอีกหลายองค์กรชั้นนำของโลก
นายสมชัย กล่าวว่า การจัดงานครั้งนี้จะเป็นการเริ่มต้นส่งเสริมให้เอกชนเข้ามามีบทบาทเพิ่มขึ้นในโครงการภาครัฐในรูปแบบ Public Private Partnerships (PPPs) อย่างจริงจัง ซึ่ง สคร.ในฐานะเลขานุการคณะกรรมการเพื่อพิจารณาแนวทางการเพิ่มบทบาทภาคเอกชนในรูปแบบ PPPs ตั้งเป้าว่างานนี้จะทำให้ได้ข้อมูลและปัจจัยที่ทำให้การลงทุนพัฒนาโครงการรถไฟความเร็วสูงในประเทศไทยทั้งสองสาย ก่อนนำเสนอคณะรัฐมนตรี
“จะช่วยให้รัฐบาลกำหนดนโยบายโครงการต้นแบบให้เอกชนเข้าร่วมอย่างชัดเจนและปฏิบัติได้จริง” นายสมชัย กล่าว